ที่ มท ๐๘๐๙.๔/ว

ถึง สำนักงานส่งเสริมการปกครองท้องถิ่นจังหวัดทุกจังหวัด และองค์กรปกครองส่วนท้องถิ่นทุกแห่ง

ตามที่กรมส่งเสริมการปกครองท้องถิ่น โดยสำนักพัฒนาระบบบริหารงานบุคคลส่วนท้องถิ่น ส่วนบริหารงานบุคคลทางการศึกษาท้องถิ่น ได้แจ้งกำหนดการดำเนินการโครงการอบรมพัฒนาครูและบุคลากรทางการศึกษาก่อนแต่งตั้งให้เลื่อนสู่วิทยฐานะชำนาญการพิเศษ ประจำปีงบประมาณ พ.ศ.2562 จำนวน 10 รุ่น ๆ ละ 200 คน ให้ทราบแล้ว ตามหนังสือกรมส่งเสริมการปกครองท้องถิ่น ที่ มท 0809.4/ว 3555 ลงวันที่ 5 พฤศจิกายน 2561 นั้น

เนื่องจากปัจจุบันมีข้าราชการครู พนักงานครู และบุคลากรทางการศึกษาท้องถิ่น ชำระเงินค่าลงทะเบียนเข้ารับการอบรมครบตามจำนวนที่กำหนดแล้วทั้ง 10 รุ่น และยังมีผู้ที่แจ้งความประสงค์จะเข้ารับการอบรมซึ่งไม่สามารถลงทะเบียนได้อีกเป็นจำนวนมาก ซึ่งจะมีการขออนุมัติดำเนินการเพิ่มเติมให้เพียงพอกับความต้องการต่อไป ดังนั้น เพื่อให้ได้ข้อมูลสำหรับการขออนุมัติดำเนินการเพิ่มเติมอย่างครบถ้วน กรมส่งเสริมการปกครองท้องถิ่น จึงขอความร่วมมือองค์กรปกครองส่วนท้องถิ่นทุกแห่งที่มีข้าราชการครู พนักงานครูฯ ในสังกัด สำรวจรายชื่อข้าราชการครู พนักงานครูฯ ที่ประสงค์จะเข้าร่วมโครงการดังกล่าว ซึ่งยังไม่ได้ส่งรายชื่อ หรือรายชื่อตกหล่น โดยให้ดาวน์โหลดแบบฟอร์มบัญชีรายชื่อฯ ที่แนบมาพร้อมนี้ จากเว็บไซด์กรมส่งเสริมการปกครองท้องถิ่น เมนู “หนังสือราชการ” แล้วจัดพิมพ์บัญชีรายชื่อฯ ด้วยโปรแกรม Microsoft Excel โดยมิให้แก้ไขแบบฟอร์มดังกล่าว เพื่อให้เป็นแบบฟอร์มเดียวกัน และสะดวกในการรวบรวมข้อมูล จากนั้น ให้ส่งข้อมูลดังกล่าว เป็นไฟล์ Microsoft Excel (ไม่ต้องลงลายมือชื่อ) ให้กับส่วนบริหารงานบุคคลทางการศึกษา ท้องถิ่น ทางจดหมายอิเล็กทรอนิกส์ (e-mail) local_thitiwat@hotmail.com ภายในวันที่ 31 ธันวาคม 2561 เพื่อเป็นข้อมูลในการดำเนินการโครงการฯ ดังกล่าวต่อไป

กรมส่งเสริมการปกครองท้องถิ่น

พฤศจิกายน 2561

สำนักพัฒนาระบบบริหารงานบุคคลส่วนท้องถิ่น

ส่วนบริหารงานบุคคลทางการศึกษาท้องถิ่น

โทร. ๐-๒๒๔๑-๙๐๐๐ ต่อ ๔๒๒๖-๙

โทรสาร ๐-๒๒๔๑-๙๐๕๕

ผู้ประสาน

น.ส.วิชุดา บุญจันทร์ โทร.08-5156-7884

น.ส.สรัญกร จันทร์กล่ำ โทร.06-5892-1203

๒

ธิติวัฒน์ ๕๘\แจ้งส่งผลงาน รอบ เม.ย. ๕๙

ธิติวัฒน์ ๕๗\แจ้งส่งผลงาน รอบ ต.ค. ๕๘

k_toey

2018-11-14

Admin

SPM